Dette innhavet har innløp fra Sagfjorden gjennom Røttangsstraumen i sør og fra Kaldvågfjorden gjennom Kaldvågstraumen i nordvest. Begge strømmene går mellom fastlandet og Finnøya. Mellom innløpene er det ca. 9,9 kilometer. Fjorden strekker seg i nordøstlig retning fra Rødtangen til Hillingan, og fortsetter mot nord, før den går vestover til Kaldvågstraumen. Herfra går det en arm videre i nordvestlig retning til Kaldvåg. Med denne armen er lengden på Innhavet ca. 13,8 kilometer.